ᱥᱤᱠᱟᱨ
ᱥᱤᱠᱟᱨ ᱥᱤᱧᱚᱛ ᱨᱮ ᱨᱟᱡᱚᱥᱛᱷᱟᱱ ᱯᱚᱱᱚᱛ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱒ ᱨᱮ ᱟᱜᱽᱨᱟ ᱟᱨ ᱵᱤᱠᱟᱱᱮᱨ ᱛᱟᱞᱟ ᱨᱮ ᱢᱮᱱᱟᱜᱼᱟ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱤᱠᱟᱨ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱥᱤᱠᱟᱨ ᱢᱤᱫᱴᱟᱝ ᱱᱟᱜᱟᱢᱤᱭᱟᱹ ᱥᱚᱦᱚᱨ ᱠᱟᱱᱟ ᱟᱨ ᱱᱚᱸᱰᱮ ᱟᱹᱰᱤ ᱜᱟᱱ ᱢᱟᱨᱮ ᱦᱟᱣᱮᱞᱤ (ᱢᱩᱜᱚᱞᱼᱡᱩᱜᱽ ᱟᱜ ᱟᱨᱠᱤᱴᱮᱠᱪᱟᱨ ᱢᱟᱨᱟᱝ ᱚᱲᱟᱜ) ᱢᱮᱱᱟᱜᱼᱟ ᱾ ᱱᱚᱣᱟ ᱡᱚᱭᱯᱩᱨ ᱠᱷᱚᱱ ᱑᱑᱔ ᱠᱤᱞᱚᱢᱤᱴᱚᱨ, ᱡᱚᱫᱷᱯᱩᱨ ᱠᱷᱚᱱ ᱓᱒᱐ ᱠᱤᱞᱚᱢᱤᱴᱚᱨ ᱟᱨ ᱫᱤᱞᱞᱤ ᱠᱷᱚᱱ ᱒᱘᱐ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾
ᱚᱛᱱᱚᱜ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱤᱠᱟᱨ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱥᱤᱠᱟᱨ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱱᱚᱣᱟ ᱨᱟᱡᱚᱥᱛᱷᱟᱱ ᱨᱮᱱᱟᱜ ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ 27°37′N 75°09′E / 27.62°N 75.15°E ᱨᱮ ᱢᱮᱱᱟᱜᱼᱟ ᱾[᱑] ᱱᱚᱣᱟ ᱨᱮᱱᱟᱜ ᱩᱥᱩᱞ ᱔᱒᱗ ᱢᱤᱴᱚᱨ (᱑᱔᱐᱑ ᱯᱷᱤᱴ) ᱢᱮᱱᱟᱜᱼᱟ ᱾
ᱦᱚᱲ ᱞᱮᱠᱷᱟ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱥᱤᱠᱟᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱒᱓᱗,᱗᱕᱙ [᱒] ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱤᱧᱚᱛ ᱨᱮᱱᱟᱜ ᱢᱩᱪᱟᱹᱫ ᱠᱷᱚᱵᱚᱨ ᱞᱮᱠᱟᱛᱮ, ᱒᱐᱑᱑ ᱨᱮ ᱥᱤᱠᱟᱨ ᱨᱤᱱ ᱦᱚᱲ ᱮᱞ ᱒᱓᱗,᱕᱗᱙ ᱜᱟᱱ ᱦᱚᱲ ᱢᱮᱱᱟᱜᱼᱟ; ᱚᱱᱰᱮ ᱠᱷᱚᱱ ᱑᱒᱓ᱢ ᱑᱕᱖ ᱠᱚᱲᱟ ᱟᱨ ᱑᱑᱔,᱔᱒᱓ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱥᱤᱠᱟᱨ ᱥᱚᱦᱚᱨ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱟᱜ ᱨᱮ ᱙᱒᱙ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ ᱾ ᱥᱮᱪᱮᱫ ᱨᱮᱱᱟᱜ ᱡᱚᱲᱟᱣ, ᱥᱤᱠᱟᱨ ᱥᱚᱦᱚᱨ ᱨᱮ ᱜᱩᱴ ᱥᱮᱪᱮᱫ ᱑᱕᱘,᱔᱑᱓ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱰᱮ ᱠᱷᱚᱱ ᱙᱑,᱔᱐᱓ ᱜᱟᱱ ᱠᱚᱲᱟ ᱢᱮᱱᱟᱜ ᱠᱚᱣᱟ ᱟᱫᱚ ᱖᱗,᱐᱑᱐ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱥᱤᱠᱟᱨ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱗.᱑᱓% ᱢᱮᱱᱟᱜᱼᱟ, ᱠᱚᱲᱟ ᱟᱜ ᱥᱮᱪᱮᱫ ᱘᱖ ᱒᱘% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱖᱗.᱓᱗% ᱢᱮᱱᱟᱜᱼᱟ ᱾ ᱥᱤᱠᱟᱨ ᱥᱚᱦᱚᱨ ᱨᱮ ᱜᱤᱫᱽᱨᱟᱹ ᱟᱜ ᱜᱩᱴ ᱦᱚᱲ ᱮᱞ (᱐ᱼ᱖) ᱓᱒,᱑᱘᱙ ᱜᱟᱱ ᱢᱮᱱᱟᱜ ᱠᱚᱣᱟ, ᱚᱱᱰᱮ ᱠᱷᱚᱱ ᱑᱗,᱒᱓᱖ ᱠᱚᱲᱟ ᱟᱨ ᱑᱔,᱙᱕᱓ ᱠᱩᱲᱤ ᱥᱮᱞᱮᱫ ᱢᱮᱱᱟᱜ ᱠᱚᱣᱟ ᱾ ᱛᱤᱨᱞᱟᱹ ᱟᱜ ᱜᱤᱫᱽᱨᱟᱹ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱟᱜ ᱨᱮ ᱘᱖᱘ ᱢᱮᱱᱟᱜᱼᱟ ᱾
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱨᱮᱞ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱤᱠᱟᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱠᱚᱧᱮ ᱯᱟᱪᱮ ᱨᱮᱞᱣᱮ ᱴᱚᱴᱷᱟ ᱨᱮ ᱦᱤᱡᱩᱜᱼᱟ ᱾ ᱥᱤᱠᱟᱨ ᱥᱚᱦᱚᱨ ᱡᱷᱩᱱᱡᱷᱩᱱᱩ, ᱨᱮᱣᱟᱲᱤ, ᱫᱤᱞᱞᱤ, ᱪᱩᱨᱩ, ᱵᱤᱠᱟᱱᱮᱨ, ᱥᱨᱤ ᱜᱟᱝᱜᱟᱱᱚᱜᱚᱨ, ᱦᱤᱥᱟᱨ, ᱡᱚᱭᱯᱩᱨ, ᱠᱚᱴᱟ, ᱟᱡᱽᱢᱮᱨ, ᱩᱫᱚᱭᱯᱩᱨ, ᱟᱵᱩ ᱰᱟᱦᱟᱨ, ᱤᱱᱫᱚᱨ, ᱚᱦᱢᱚᱫᱟᱵᱟᱫᱽ ᱟᱨ ᱢᱩᱢᱵᱟᱭ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾
ᱥᱚᱲᱚᱠ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱤᱠᱟᱨ ᱨᱟᱡᱚᱥᱛᱷᱟᱱ ᱟᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱯᱚᱱᱚᱛ ᱡᱚᱛᱚ ᱢᱩᱬ ᱥᱚᱦᱚᱨ ᱠᱷᱚᱱ ᱥᱚᱲᱚᱠ ᱤᱫᱤ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱒ ᱥᱚᱦᱚᱨ ᱨᱮᱱᱟᱜ ᱛᱟᱞᱢᱟ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱒ ᱥᱤᱠᱟᱨ ᱫᱚ ᱡᱚᱭᱯᱩᱨ ᱟᱨ ᱵᱤᱠᱟᱱᱮᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱯᱟᱪᱮ ᱢᱟᱞ ᱜᱟᱞᱤᱭᱟᱨᱟ ᱦᱚᱸ ᱛᱟᱞᱢᱟ ᱥᱚᱨᱠᱟᱨ ᱟᱜ ᱢᱤᱫ ᱢᱩᱬ ᱯᱨᱚᱡᱮᱠᱴ ᱞᱮᱠᱟᱛᱮ ᱥᱤᱠᱟᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱠᱚᱴᱯᱩᱛᱞᱤ ᱠᱩᱪᱟᱢᱟᱱ ᱢᱮᱜᱟ ᱰᱟᱦᱟᱨ ᱦᱚᱸ ᱥᱤᱠᱟᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾
ᱩᱰᱟᱹᱱ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱤᱠᱟᱨ ᱥᱚᱦᱚᱨ ᱥᱩᱨ ᱨᱮᱱᱟᱜ ᱩᱰᱟᱹᱱ ᱰᱟᱦᱟᱨ ᱡᱚᱭᱯᱩᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱱᱚᱣᱟ ᱫᱤᱞᱞᱤ, ᱢᱩᱢᱵᱟᱭ, ᱦᱟᱭᱫᱨᱟᱵᱟᱫᱽ, ᱵᱮᱝᱜᱟᱞᱩᱨᱩ, ᱯᱩᱱᱮ, ᱤᱱᱫᱚᱨ, ᱚᱦᱢᱚᱫᱟᱵᱟᱫᱽ, ᱪᱮᱱᱱᱟᱭ, ᱜᱩᱣᱟᱦᱟᱴᱤ, ᱠᱚᱞᱠᱟᱛᱟ, ᱩᱫᱚᱭᱯᱩᱨ, ᱰᱩᱵᱟᱭ, ᱥᱟᱦᱡᱟᱦ, ᱢᱚᱥᱠᱚᱴ ᱞᱟᱹᱜᱤᱫ ᱛᱮ ᱫᱤᱱᱟᱹᱢ ᱦᱤᱞᱚᱜ ᱩᱰᱟᱹᱱ ᱜᱟᱹᱰᱤ ᱪᱟᱪᱞᱟᱜ ᱠᱟᱱᱟ ᱾ ᱥᱟᱦᱯᱩᱨᱟ (ᱡᱚᱭᱯᱩᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱱᱚᱜᱚᱨ) ᱨᱮ ᱢᱤᱫᱴᱟᱝ ᱱᱟᱣᱟ ᱩᱰᱟᱹᱱ ᱰᱟᱹᱦᱤ ᱴᱷᱟᱯᱚᱱ ᱟᱠᱟᱱᱟ ᱱᱚᱣᱟ ᱥᱤᱠᱟᱨ ᱨᱮᱱᱟᱜ ᱟᱹᱰᱤ ᱱᱟᱥᱮ ᱢᱮᱱᱟᱜᱼᱟ ᱾ ᱛᱟᱨᱟᱯᱩᱨᱟ ᱟᱹᱛᱩ ᱨᱮ ᱢᱤᱫᱴᱟᱝ ᱦᱩᱰᱤᱧ ᱩᱰᱟᱹᱱ ᱯᱟᱴᱴᱤ ᱦᱚᱸ ᱯᱮᱢᱮᱱᱴ ᱥᱟᱶᱛᱮ ᱦᱩᱰᱤᱧ ᱯᱨᱟᱵᱷᱮᱴ ᱩᱰᱟᱹᱱ ᱜᱟᱹᱰᱤ ᱚᱛ ᱨᱮ ᱟᱬᱜᱚ ᱨᱮᱱᱟᱜ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Falling Rain Genomics, Inc a – Sikar". Fallingrain.com. Retrieved 2011-12-29.
- ↑ "Census 2011 data – Sikar city". census2011.co.in. Retrieved 2011-12-29.
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn sat_Olck